CELEX: C2006/036/47
Language: da
Date: 2006-02-11 00:00:00
Title: Sag C-432/05: Anmodning om præjudiciel afgørelse forelagt ved kendelse afsagt den  24. november 2005  af Högsta domstolen i sagen Unibet (London) Ltd, og Unibet (International) Ltd, mod Justitiekanslern

11.2.2006   
            
            
               DA
            
            
               Den Europæiske Unions Tidende
            
            
               C 36/23
            
         Anmodning om præjudiciel afgørelse forelagt ved kendelse afsagt den 24. november 2005 af Högsta domstolen i sagen Unibet (London) Ltd, og Unibet (International) Ltd, mod Justitiekanslern
   (Sag C-432/05)
   (2006/C 36/47)
   Processprog: svensk
   Ved kendelse afsagt den 24. november 2005, indgået til Domstolens Justitskontor den 5. december 2005, har Högsta domstolen i sagen Unibet (London) Ltd, og Unibet (International) Ltd, mod Justitiekanslern forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   
               1)
            
            
               Skal fællesskabsrettens krav om, at nationale procesregler skal sikre en effektiv beskyttelse af borgernes rettigheder i henhold til fællesskabsretten, fortolkes således, at et anerkendelsessøgsmål, hvorunder der er nedlagt påstand om, at visse materielle nationale bestemmelser er i strid med artikel 49 EF, skal antages til realitetsbehandling i det tilfælde, hvor de materielle bestemmelsers forenelighed med nævnte artikel ellers kun ville kunne blive prøvet præjudicielt eksempelvis under en erstatningssag, en sag om tilsidesættelse af den nationale materielle bestemmelse eller et legalitetssøgsmål?
            
         
               2)
            
            
               Indebærer fællesskabsrettens krav om en effektiv retsbeskyttelse, at den nationale retsorden skal give mulighed for foreløbig beskyttelse, hvorved nationale bestemmelser, som hindrer udøvelsen af en påstået rettighed i medfør af fællesskabsretten, skal kunne tilsidesættes i forhold til en borger, for at denne skal kunne udøve denne rettighed, indtil spørgsmålet om rettighedens eksistens er endeligt afgjort af en domstol?
            
         
               3)
            
            
               Såfremt det andet spørgsmål besvares bekræftende:
               Følger det af fællesskabsretten, at en national domstol i sager om nationale bestemmelsers forenelighed med fællesskabsretten, i forbindelse med den materielle prøvelse af en påstand om foreløbig beskyttelse af fællesskabsretlige rettigheder skal anvende nationale bestemmelser om vilkårene for foreløbige retsmidler, eller skal den nationale domstol i en sådan situation lægge fællesskabsretlige kriterier for foreløbig beskyttelse til grund?
            
         
               4)
            
            
               Såfremt det tredje spørgsmål besvares med, at fællesskabsretlige kriterier skal lægges til grund, hvilke kriterier er der da tale om?